མཐར་རང་གི་གཤིས་རྒྱུད་བཟང་མིན་ཐོས་པ་ལ་བལྟ་དགོས་ཏེ།ཐོས་པ་བྱ་སའི་ཡུལ་ནི་ཡིག་འཇོག་གི་སློབ་གཉེར་དང་སྤྱི་ཚོགས་ཀྱི་སློབ་གཉེར་གཉིས་ཡོད།དེ་ལས་སྤྱི་ཚོགས་ཀྱི་སློབ་གཉེར་ནི་དེང་གི་དུས་ལྷག་པར་གལ་ཆེན་ཆེ་བར་གསུངས་ཤིང་།རང་གིས་གང་བསྒྲུབ་རྒྱུའི་ལས་དེའི་ཉེས་དམིགས་མཇུག་འབྲས་དང་བཅས་པ་གསལ་བོར་ངེས་ཟིན་པར་བྱས་ནས་ད་གཟོད་བསྒྲུབ་དགོས།གཞན་ངོ་བོ་དགེ་བ་ལ་རྣམ་པ་སྡིག་པ་དང་ངོ་བོ་སྡིག་པ་ལ་རྣམ་པ་དགེ་བའང་ཡོད་པས་དེ་གཉིས་ཀྱི་ཁྱད་པར་སློབ་སྦྱོང་གིས་རང་རྒྱུད་ཀྱི་ཤེས་རབ་འཕེལ་བར་བྱས་ནས་འབྱེད་དགོས་པ་དང་།སློབ་གཉེར་ལེགས་པོ་བྱེད་པ་ལ་དད་པ་༼དགེ་རྒན།སློབ་དེབ།རང་རྒྱུད་ཀྱི་ཤེས་རབ༽དང་གུས་པ།ཡིད་ཆེས་ཀྱི་སྒོ་ནས་སློབ་གཉེར་བྱེད་པ་ལ་རག་ལས།དེ་ལས་སློབ་གྲོགས་ཕན་ཚུན་བར་ལ་མཐུན་སྒྲིལ་དང་སྒྲིག་ལམ་བརྩི་བསྲུང་བྱེད་པ་དང་།གཞན་གཙང་སྦྲའི་ཐད་བཀྲུ་གཤལ་འབྱིད་གསུམ་གྱིས་དབུགས་ཀྱི་མི་གཙང་བ་གཙང་མར་བྱེད་པ་ནི་ཤེས་པ་འཕེལ་བར་གལ་ཆེན་པོར་གསུངས།དེ་མིན་གཞན་གྱི་ལྭ་གང་འདོད་དུ་མི་གོན་པ་དང་བཀྲུ་ཆུ་མི་འཐུང་བ།དུག་སྡོང་གི་འོག་ཏུ་མི་ཉལ་བ་དང་གྲིབ་མའི་མཚམས་སུ་མི་འགྲེང་བ་སོགས་ནི་ཐོས་པའི་རིག་པ་མི་ཉམས་པའི་རྒྱུ་ཡིན་པས་ནམ་ནམ་ཞ་ཞར་སེམས་ལ་འཛིན་དགོས་པ་བཅས་བལྟ་བ་བཞི་ཞིབ་མོ་རྣམ་འཐག་གིས་གསུངས་སོ།།